google/wiki40b huggingface dataset:
Jacob Grimm

Bakgrunn og utdannelse

Sin ungdom tilbragte Jacob Grimm i Steinau, dit faren var blitt forflyttet som embedsmann i 1791. Fra 1798 var han og broren Wilhelm elever ved Lyzeum i Kassel. I 1802 lot han seg skrive inn ved universitetet i Marburg hvor han studerte jus under Friedrich Karl von Savigny· Snart ble hans oppmerksomhet  mer og mer rettet mot det tyske språk og de tyske litteraturskatter. Savignys rettshistoriske forskning hadde delvis ledet ham dithen. Da Savigny i 1804 fór til Paris i forskningsøyemed, lot han snart Jacob Grimm komme etter for at han skulle hjelpe til med litterært arbeid.

Karriere

Da Jacob Grimm i september 1805 vendte tilbake til Kassel, morens fødested, oppnådde han med stor møye å få en post Krigskollegiets sekretariat. Før et år var gått, søkte han imidlertid avskjed.
Ved en anbefaling fra Johannes von Müller, kabinettssekretær hos kongen av Westfalen, ble han i juli 1808 ansatt som kongens bibliotekar, senere bibliotekar for Keiser Napoléon Bonaparte, og i 1809 ble han dessuten medlem av statsrådet. I disse stillingene hadde han ganske mye fritid som han benyttet til studier av gammeltysk poesi og språk.  De første resultatene av denne fliden var skriftet Über den altdeutschen Meistersang (Göttingen 1811), og det første bindet av eventyrsamlingen «Kinder- und Hausmärchen» (Berlin 1812). Det sistnevnte verket fikk straks udelt bifall. Flere eventyr kom i annet bind i 1815, og i 1822 kom tredje bind med merknader til eventyrene.
I 1830 ble Jacob Grimm beskikket til et professorat ved universitetet i Göttingen. Her ble han medforfatter av et protestskriv utgitt av de såkalte Göttinger Sieben, og det førte til at han måtte forlate både embedet og landet. I 1841 bad den prøyssiske kong Friedrich Wilhelm IV ham komme til Berlin. Her ble han medlem av det prøyssiske vitenskapsakademiet.  I over 20 år , inntil sin død, underviste han ved Humboldt-universitetet i Berlin og arbeidet der sammen med broren Wilhelm på den store tyske ordboken. Han hadde en æresplass som representant ved nasjonalforsamlingen i Frankfurt am Main i 1848.
Jacob Grimm er gravlagt på Gamle Sankt Matteus kirkegård i Berlin.

Arven etter Jacob Grimm

Sammen med broren Wilhelm regnes Jacob Grimm som grunnleggeren av germansk oldtidgranskning, germansk språkvitenskap og tysk filologi. Bidrag som «Über den deutschen Meistergesang» teller ved siden av forskningen til Karl Lachmann som de første solide anføringer om gammel tysk litteratur. 
Berømte ble Jacob og Wilhelm Grimm på grunn av eventyrsamlingen «Kinder- und Hausmärchen der Brüder Grimm» («Brødrene Grimms eventyr»), og ved arbeidet med den tyske ordboken. 

Jacob Grimm formulerte den første lydlov, Grimms lov, som beskriver den første lydforskyvning. I angelsaksiske land  er den første lydforskyvning siden kjent som Grimm's law. Deler av Jacob Grimms etterlatenskaper ligger i statsbiblioteket i Berlin.
Lunderamsa

Lunderamsa er en gravrøys fra bronsalder eller eldre jernalder. Den ligger på Kråkerøy i Fredrikstad kommune. Gravrøysen ligger på rundt 55 meter over havet. Den har et vidt utsyn over sjøen. Den er klassifisert som en langrøys, 35,5 meter lang, 5,5 meter bred og er idag rundt 1,5 meter høy. Røysen er orientert nord-sør. Opprinnelige partier av kantmuren er fremdeles inntakt bak nedraste og utkastede stenmasser. 14 meter sør for nord-enden ligger et gravkammer. Gravkammeret er ca. 1,8 meter langt og ca. 60 cm bredt. Gravkammeret er en kistegrav av stående steinheller. Kammeret er avdekket og ligger idag åpent.
Lettest adkomst er fra krysset Kråkerøyveien (Fv108) og Trolldalen. Herfra går sti ca. 500 m sør til sørvest til Lunderamsa. Røysa ligger på det høyeste punktet på åsen.
Spillvarme

Spillvarme er et begrep fra energibransjen. Det er varmeenergi i form av luft, vann eller damp som ikke blir utnyttet i energiproduksjonsprosessen, og som dermed går tapt til omgivelsene. Andelen spillvarme er spesielt stor i kull-, gass- og kjernekraftverk. I eldre kjernekraftverk kan opp mot 80 % av den frigjorte kjerneenergien gå tapt, mens i moderne er dette redusert til ca. 65 %. Ofte kan totalvirkningsgraden i et energiproduksjonsanlegg forbedres kraftig ved at spillvarmen utnyttes til varmeproduksjon i et fjernvarmeanlegg, som i et kraftvarmeverk.
Koki Ogawa

Karriere

Koki Ogawa startet sin profesjonelle karriere i Júbilo Iwata i 2016.
Han ble tatt ut i Japans tropp til VM i fotball U-20 2017.
Atombombekuppelen

Bygningen

I 1910 ble det bestemt at det skulle bygges en utstillingshall for varer produsert i området Hiroshima. Arkitekten Jan Letzel tegnet bygningen, og arbeidet startet i 1914. Bygningen sto ferdig i løpet av 1915. I 1933 ble navnet på bygningen fastsatt til «Hiroshima Prefectural industrial Promotion Hail». Bygningen var i murstein og hadde tre etasjer.

Bombingen under andre verdenskrig

Den 6. august 1945 ble nesten hele Hiroshima ødelagt etter atombombe. Denne bygningen var den eneste nær nullpunktet der bomben traff som ikke ble jevnet med jorden. Siden bygningen befant seg nesten rett under bomben, var effekten av trykkbølgen mindre. Bygningen var også en av få i området bygd av murstein: De fleste andre var laget av tre. Da bomben eksploderte, ble også denne bygningen ødelagt. Varmeutløsningen ovenfra ødela nesten hele bygningen, og drepte alle som var inne i bygningen. Fordi eksplosjonen kom rett ovenfra, var det enkelte vegger som unngikk totalkollaps. Sammen med rammeverket på kuppelen, har disse veggene blitt et symbol for ettertiden. Det er uvisst når bygningen fikk tilnavnet «A-bomb Dome».

Bevaring

I 1966 bestemte byrådet i Hiroshima at bygningen skulle bevares for all fremtid. Det ble opprettet en minnepark, kalt fredsparken, og i denne fremstår Atombombekuppelen som det viktigste symbolet for ønsket om verdensfred og avskaffelse av kjernefysiske våpen. Det ble fremskaffet midler både fra japanske myndigheter, men også fra internasjonale kilder, som har muliggjort to restaureringsprosjekter av bygget.
I 1952 ble det avholdt en minneseremoni, og dette skjer nå årlig i parken den 6. august.
Hemilissopsis

Utseende

Middelsstore, avlange, brunrøde eller mørkbrune trebukker. Antennene er omtrent så lange som kroppen, pronotum rundet, dekkvingene jevnbrede med en liten tann i spissen. Dekkvingene er mørkbrune med en smal, lys tverrstripe eller brunrøde med svarte tegninger. Beina er forholdsvis korte med kraftig fortykkede lår.

Levevis

Larvene lever i død ved, mest av løvtrær.

Utbredelse

Artene er utbredt i Costa Rica, Panama, Fransk Guyana, Brasil og Ecuador.
Hundorp bru

Hundorp bru er ei fagverksbru i stål som krysser Gudbrandsdalslågen på fylkesvei 256 i Sør-Fron. Brua er 200 meter lang og har tre spenn på 43,5 meter og to endespenn på 34.8 meter. Brua ble åpnet i 1925.

Da jernbanen og Hundorp stasjon ble anlagt i 1896, ble det lagt planer om bru over Lågen. Men det skulle ta nesten 30 år innen brua skulle bli åpnet. Jernbanen ville ikke bygge brua, ettersom tilførselsveiene på begge sider var bygdeveier. I 1907 var brua beregnet til å koste kr 150.000.- Dette var fire ganger et vanlig kommune budsjett i Sør-Fron. Først i 1920 var byggeplanene og finansieringen i orden. I 1925 sto så brua ferdig.

I april 1940 ble Hundorpbrua, som de andre bruene i Fron, sprengt av engelske og norske styrker. Dette var for å hindre tyskerne i å komme over på baksida for å falle nordmenn og engelskmenn i ryggen. Brua ble provisorisk reparert og brukt til etter krigen.

I perioden mai til desember 2010 ble brua stengt for å utføre nødvendig vedlikeholdsarbeider. Den gamle stålkonstruksjonen ble forsterket. Nytt brudekke i massivtre ble lagt. Nytt rekkverk ble montert.  I tillegg ble brua sandblåst og malt. Innkjøringsvegen på begge sider ble utvidet. Totalvektgrense er nå oppjustert til 60 tonn.
Libido (band)

Libido var et norsk rockeband fra Bergen startet i 1995.
Bandet bestod av vokalist og gitarist Even Johansen, bassist Cato Eikeland og trommeslager Jørgen Landhaug, alle etablerte musikere fra blant annet Chocolate Overdose. Bandet fikk kontrakt med britiske Fire Records og flyttet til London for å spille inn sitt første album. I løpet av 1997 ga de ut de tre singlene «Blow», «Supersonic Daydream» og «Overthrown». I februar 1998 kom debutalbumet Killing Some Dead Time som ble godt mottatt i britisk presse. Bandet ble etterhvert uenige med plateselskapet og vokalist Johansen flyttet 1999 til Skottland. Bandet begynte likevel på innspilling av sitt andre album, som aldri ble utgitt, og ble dessuten plukket ut til å være med på Zoom-turneen i 2001 i Norge, England og Skottland sammen med vinnerne av Zoom 2000.
Terqa

Terqa er navnet på en oldtidsby som ble oppdaget på det arkeologiske stedet Tell Ashara ved bredden av midtre Eufrat i guvernementet Dayr az-Zawr i Syria. Det ligger omtrent 80 km fra dagens nasjonalgrense med Irak. Navnet Terqa hadde blitt til Sirqu i nyassyrisk tid.

Historie

Lite er kjent om byens tidligste historie, men den var en betydelig enhet selv i tidlig dynastisk tid.
På 1800-tallet f.Kr. var den under kontrollen til Shamshi-Adad I, en tidlig konge i Assyria, fulgt av byen Mari i tiden til Zimri-Lim på 1700-tallet f.Kr., og deretter av Babylon etter ble beseiret av Hammurabi fra det første babylonske dynasti.
Terqa ble den ledende byen i kongedømmet Khana/Hana etter at Babylon fikk tilbakegang. Senere falt Terqa innenfor innflytelsen til kassittiske dynastiet til Babylon og til sist underlagt det nyassyriske riket. En stele til den assyriske kong Tukulti-Ninurta II fra 800-tallet f.Kr. er blitt avdekket i Terqa.
Hovedguden i Terga var Dagan, opprinnelig en assyrisk-babylonsk fruktbarhetsgud som utviklet seg til en betydelig nordvestlige semittisk gud.
Sather Air Base

Sather Air Base (også kalt Camp Sather) er en av det amerikanske flyvåpens flystasjoner. Flystasjonen ligger i Irak og deler rullebaner med Bagdad internasjonale flyplass.
Flystasjonen er oppkalt etter stabssersjant Scott Sather, den første fra det amerikanske flyvåpenet som falt under det amerikanske angrepet på Irak (operasjon Iraqi Freedom).
Nalgonda (distrikt)

Demografi

Ved folketellingen i 2011 var det 3 483 648 innbyggere i distriktet, mot 3 247 982 i 2001. Den urbane befolkningen utgjør 19,00 % av befolkningen.
Barn i alderen 0 til 6 år utgjorde 10,19 % i 2011 mot 14,04 % i 2001. Antallet jenter i den alderen per tusen gutter er 921 i 2011 mot 952 i 2001.
Striatorsidis

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt i Sørøst-Asia (Borneo).
Elliot Reid

Familiehistorie

Hun er datter av Simon og Lily Reid og har tyske aner. Hun nevner at hun har fire brødre og at alle er leger. Faren hennes er avdelingsoverlege ved et privat sykehus i Connecticut, hvor Elliot vokste opp. Moren hennes er en kald og tilbakeholden alkoholiker som ikke tilbringer mye tid med sin mann. Da faren til Elliot ringte Lily svarte Lily telefonen med å si: «How did you get this number?». Lilys atferd mot Elliot er også årsaken til Elliots usikre forhold til sex og at hun ikke greier å bruke de vanlige, kliniske ordene for kjønnsorgan og samleie.
Simon Reid forsøkte å presse Elliot til å spesialisere seg innen gynekologi. Da Elliot nektet trakk faren tilbake all den økonomiske støtten Elliot hadde mottatt, så hun måtte flytte ut av sin flotte leilighet med boblebad på terrassen og klare seg selv.

Trivia

Elliot har kalde hender og er «phobiaphobic». Hun klarer heller ikke å bli snakket til mens hun sitter på do og hun er republikaner, til Turk og dr. Coxs store ergelse. De dekorerer kaffekoppen hennes med «I laugh at poor people».
Månedag

En månedag er den tiden det tar månen å rotere én hel runde rundt sin egen akse med hensyn til solen. Samtidig er det også tiden det tar månen å fullføre én runde rundt jorden og komme tilbake i samme fase, altså tiden det tar fra en nymåne til neste nymåne.
Med hensyn til stjernene bruker månen 27 dager, 7 timer og 42,2 minutter på én runde rundt jorden, men siden jord-måne-systemet samtidig har beveget seg rundt solen, må månen gå noe lengre for å komme tilbake i samme fase. I snitt er denne omløpstiden 29 dager, 12 timer, 44 minutter og 3 sekunder. Dette er en gjennomsnittlig tid, siden farten til jord-måne-systemet rundt solen varierer noe gjennom et år på grunn av banens eksentrisitet. I tillegg vil små forskjeller i tyngdefeltet fra solen skape periodiske variasjoner i månebanen.
I oseanografi er en månedag tiden det tar jorden å rotere rundt sin egen akse med hensyn til månen. Dette er tiden fra månen står i senit til neste gang den står i senit – ca. 24 timer og 50 minutter. Denne perioden blir også kalt tidevannsdag.

Månekalender

I noen månekalendere, som hindukalenderen, er en månedag definert som 1/30 av en månemåned, eller tiden det tar for lengdegradsvinkelen mellom månen og solen å øke med 12 grader. Med denne definisjonen varierer lengden på månedagen.
D12

Hvordan ble man medlem i D12?

De som ville bli medlem i D12, var nødt til å "Rap Battle" Eminem. Grunnen til det var at Eminem er et geni når det kommer til å "disse" folk. Rytmen hans og setningene han bruker for å disse folk skiller seg ut.
Babcock Mission Critical Services Onshore

Kunder

Babcock opererer 23 helikoptre, inkludert 18 luftambulanse helikoptre fra 22 baser rundt om i Storbritannia og i Irland. De yter helikopter tjenester for 10 frivillige organisasjoner og Scottish Ambulance Service. De opererer også helikopter for det skotske politiet og gir også helikopterstøtte til fornybar energi-bransjen.

Tjenester

Babcock arbeider i partnerskap med kunder og flyprodusenter.
Selskapets helikoptre er spesiatilpasset alle tenkelige oppdrag, fra transport av spedbarn i kuvøser til å operere med vedlikehold av strømførende høyspentledninger.
Selskapets treningsanlegg omfatter en EC135 simulator

Prins William

I 2014 ble det annonsert at Prins William, Hertug av Cambridge ville ta på seg en heltids-stilling som pilot i Babcock Bond Air Services på Cambridge Airport. Selv om prinsen er en kvalifisert militær pilot i stand til å operere som Sea King kaptein, måtte William ta et sivilt pilotsertifikat og videreutdanning før han kunne begynne å fly for East Anglican Air Ambulance. Hertugen startet operativ tjeneste 13. juli 2015. Hans lønn går til de frivillige
organisasjoner.

Hendelse

Den 29. november 2013 havarerte et helikopter på taket til en pub i Glosgow. Tre personer ombord omkom og syv i bygningen ble drept. Helikoteteret utførte oppdrag for det skotske politiet.
Agonum marginatum

Utbredelse

Agonum marginatum finnes i nesten hele Europa. Den er utbredt østover i Asia.  Finnes i Norge.

Utseende

Agonum marginatum er 8,3-10,4 mm lang. Dekkvingene har to farger, grønt langs midtlinjen og lysere gule sidekanter. Dekkvingene tredje rille-mellomrom (fra midten / sømmen)  har trebørstepunkt, små fordypninger med ett stivt oppstående hår.  Brystskjoldet er smalere enn skuldrene (frampartiet av dekkvingene) og har avrundede bakhjørner. Antennenes fjerde ledd med fine korte hår og noen lange børster i spissen. Det tredje leddet er bart (nakent), uten de korte tilliggende hårene. (Krever forstørrelse for å se). Beina er ikke ensfarget, men har mørkere parti. Bakfotens første ledd (tars) er klart lengre enn sporen  i spissen av leggen (tibia).  lever på lokaliteter med leireholdig grunn, vanligvis langs strender.

Levevis

Agonum marginatum er vanligvis nattaktiv og lever som predator på andre dyr.  Den lever på fuktige lokaliteter, vanligvis langs innsjøer og vassdrag. Den foretrekker vegetasjonsfrie områder, gjerne der det er mudder (gjørme).
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
E-billett

E-billett er en elektronisk billett som bestilles på internett eller via en app i mobiltelefonen, og så sendes til passasjerens registrerte e-postadresse. Det er enklere og ryddigere enn papirbillett, ettersom man slipper å møte opp på et billettkontor for å forhåndskjøpe billetten og bevare billetten på egnet sted fram til kjøp. Betaling foregår i Norge via VISA eller BBS. 
Dette er en kvittering kunden skriver ut hjemme hos seg selv etter å ha betalt billett over nettbank. Det kan også være en brikke man kjøper for å bruke som identifikasjon i en bomstasjon, hvor systemet da kan trekke penger fra en på forhånd oppgitt bankkonto, eller det kan være en konto hos den aktuelle driver av bomstasjonen, hvor det skjer en avregning hver gang man bruker kortet eller brikken. For å rette opp i eventuelle maskinelle feil kan kunden kontakte sin bank.
I Norge har mange kollektivtransportforvaltere utviklet egne systemer for elektroniske billetter. Det har siden 2014 vært et uttrykt politisk ønske at man skal kunne bruke samme elektroniske billett i hele landet,  noe man for eksempel har kunnet i Nederland siden begynnelsen av 2010-tallet.

Flytransport

I epostsendingen med elektronisk billett finnes det et vedlegg for hver enkeltstrekning, for hver passasjer, med egen bestillingsreferanse som grunnlag for utstedelse av boardingkort. QR-koder kan også benyttes som boardingkort. 
Flytransportforeningen IATA hevdet å ha spilt en viktig rolle i standardiseringen av elektroniske billetter for reiser over statsgrenser, og i 2008 utstedet IATA sin siste papirbillett. 
På 2010-tallet ble e-billettsystemet videreutviklet, og nå kunne hver passasjer identifisere seg med elektronisk lesbare kort som kan være utstedt av transportør/flyselskap, eller passasjeren kan bruke kredittkort eller bankkort som identifikasjon. Ved innsjekking/bagasjeinnlevering og ombordstigning brukes da kortet, og det blir ikke nødvendig med papirutskrifter. Flerfaktor-autentisering kan brukes for å forhindre svindel, og reisende er fortsatt ansvarlig for å følge lover og regler i landet de eventuelt ankommer.
Viridimicus

Utseende

Middelsstore, avlange, grønnlig eller fiolett metalliske (i alle fall hos hannene) skarabider. Hunnene er større og svarte. Undersiden er kledt med lange hår.

Levevis

Artene forekommer i eike- og furuskog mellom 1700-2300 meter over havet.

Utbredelse

Slekten er utbredt i et smalt belte tvers over Mellom-Amerika i det sørlige Mexico og Honduras.
Prix Jeunesse

Prix Jeunesse er en internasjonal TV-festival som arrangeres av tysk fjernsyn, EBU og UNESCO. Prix Jeunesse ble stiftet i 1964 og har siden den gang blitt kjent som en festival som fremhever og verdisetter kvalitet på fjernsyn for barn og unge.
Bispedømme

Bispedømme (norrønt: biskupsdǿmi) er et kirkelig forvaltningsområde (administrativt og geografisk) der en biskop har sin virksomhet og er overhode for de lokale kirkene i trossamfunnet, innenfor de geografiske grensene. Betegnelsen brukes i Den katolske kirke, i Den anglikanske kirke og i en del lutherske kirker, deriblant Den norske kirke. Før 1919 ble bispedømmet kalt stift i Norge, noe det fortsatt kalles i blant annet Danmark og Sverige. I Den ortodokse kirke har man en tilsvarende enhet, normalt kalt eparki. Alle bispedømmer i Den norske kirke skal etter lov av 16. juni 1933 ha et bispedømmeråd.
Agdergata (Oslo)

Skarpretterboligen

Agdergata 1 er eneste vegadresse i bruk. Dette er et fredet hus som antas å være fra midten av 1700-tallet, og som går under betegnelsen Skarpretterboligen. Her skal skarprettern på Galgeberg ha holdt til. Huset ble restaurert i 2002–2003. Pr. oktober 2019 eies eiendommen av Oslo kommune som leier den ut til Omsorgsbygg Oslo KF.
Røre ved deg

Røre ved deg er et musikkalbum med søsterbandet Bøygard, utgitt i 2008. Det er bandets første album på norsk.
Proeidosa polysema

Utseende

En middelsstor (vingespenn ca. 30 millimeter), kraftig, brun smyger med hvite flekker.

Levevis

Larvene utvikler seg på ulike gress i slekten Triodia.

Utbredelse

Arten er vidt utbredt i Australia.
Aida Hadzialic

Bakgrunn og utdannelse

I 1992, da Aida Hadžialić var fem år gammel, kom hun sammen med sin bosnjakiske familie som flyktning til Sverige, dit hun hadde flyktet fra Bosnia-Hercegovina på grunn av massakrene under borgerkrigen i Jugoslavia. Etter en periode på asylmottak i Värmland flyttet familien til Halmstad. Hun tok International Baccalaureate-programmet ved Sannarpsgymnasiet i Halmstad i 2006, og begynte deretter på juriststudiet ved Lunds universitet der hun tok eksamen i 2010. Hun sluttet seg til SSU som 16-åring.
Foruten svensk snakker Hadžialić engelsk, bosnisk, kroatisk og serbisk.
Saperdoglenea

Utseende

En middelsstor, slank, brunsvart trebukk med lysgrå tegninger. Antennene er rundt to tredjedeler så lange som kroppen. Hodet er betydelig bredere enn pronotum, som er nærmest rørformet og omtrent dobbelt så langt som bredt. Dekkvingene er litt innsnevrede i midten og har en liten tann på den avrundede spissen.

Levevis

Larvene til Saperdini lever ofte i stammene på storvokste urter.

Utbredelse

Arten er utbredt i Laos.
Dybvåg kirke

Bygningen

Den eldste delen av Dypvåg kirke ble reist på 1100/1200 tallet. Sist på 1100-tallet ble det bygget steinkirke, med den gamle trekirken som kirkeskip. Da folketallet på 1600-tallet steg til gamle høyder etter svartedauden fikk kirken et galleri, og i 1759 ble den utvidet på ny. I den pietistiske perioden i 1880- årene ble kirken overmalt, men allerede i 1921-23 ble de gamle dekorasjonene avdekket.

Omgivelser

Det er kirkegård ved kirken. Dypvåg prestegård er øst-nordøst for kirken.
Sulayman

Kjente personer med navnet

Personene i listen er ordnet kronologisk etter fødselsår.
Chrysomela

Utbredelse

Slekten er utbredt i Palearktis og Nord-Amerika, mange av artene i nordlige områder.
Grease (sang)

«Grease» er tittelsangen i filmmusikalen Grease, som var basert på scenemusikalen med samme navn. Sangen ble fremført av Frankie Valli. Den var med to ganger på filmens soundtrack, som det første sporet og gjentatt som det siste sporet. Valli spilte inn sangen i Criteria Studios, Miami, i april 1978 og utgitt på singlen RSO RS 897 i mai samme år. Produsenter var Barry Gibb, Albhy Galuten samt Karl Richardson.
Den ble skrevet av Barry Gibb fra the Bee Gees. The Bee Gees kom senere til å fremføre sangen på konserter, noe som ble fanget på gruppas livealbum One Night Only.

Historie

Barry Gibb skrev en tittelsang på bestilling til Robert Stigwoods filmatisering av scenemusikalen Grease. Siden den kun høres under den animerte rullteksten på begynnelsen, behøvde den ikke å bli innspilt før filmingen tok til. Sangen ble innspilt kort tid etter filmingen av filmmusikalen Sgt. Pepper's Lonely Hearts Club Band, og det var antageligvis da Gibb inviterte Peter Framton til sessionen. De andre ukrediterte musikerne var noen av de som medvirket på Andy Gibbs album, som ble laget omtrent på samme tid.

Coverversjoner

Eksperimentalrockbandet Dog Fashion Disco gjorde en coverversjon. Den ble tatt med som et skjult spor på bandets album Committed to a Bright Future og samplet på sporet «I Want You» av Paris Hilton på hennes debutalbum samt på «Rock The Party», en single fra 2001 med det britiske boybandet Five.
Sangens refreng blir fremført av Mike Patton på Mr. Bungles sang «Travolta» på bandets selvbetitlede debutalbum for et større selskap.
En del av sangen ble innskutt på «Joints & Jam», en single fra 1998 med The Black Eyed Peas samt at den høres i sangen, «Blue Angels» med Pras, utgitt samme år. Den britiske jentegruppen Girls Aloud gjorde en coverversjon. Den ble også samplet av De La Soul på sangen «A Roller Skating Jam Named Saturdays» (1991).
Sangen «The Word», med Paul Oakenfold, er en elektronisk dubremix av «Grease» på soundtracket til spillefilmen Swordfish (film) (2001). Dette kan betraktes som en remiksed sampling, ettersom den inneholder lite tekst, hovedsakelig gjentagelser av «it's the word» gjennom hele sangen.
I 2011 ble sangen parodiert av The Fringemunks for å oppsummere episode 3.07, The Abducted av TV-serien Fringe.

Norsk versjon

Rolf Løken har skrevet en norsk tekst. Den norske tittelen er «Grease (Er Ordet)».